**A Somogy Megyei Büntetés-végrehajtási Intézet elérhetőségei**

Postacím:

hivatalos levelezés 7401 Kaposvár, Pf.: 27. (7400 Kaposvár, Kossuth Lajos u. 19.),

Fogvatartotti levelezés: 7401 Kaposvár Pf.: 84.

Telefon: 06/82-529-740

Honlap: http://bv.gov.hu/kaposvar

Megközelíthetőségek.

Autó

* 61. számú főútról: 48-as Ifjúság útja – Honvéd utca – Bethlen tér – Zárda utca – Bajcsy-Zsilinszky utca – Kossuth Lajos utca
* 67. számú főútról: Füredi utca - 48-as Ifjúság útja – Honvéd utca – Bethlen tér – Zárda utca – Bajcsy-Zsilinszky utca – Kossuth Lajos utca

Volán

* Kaposvárra szinte mindenhonnan indulnak távolsági buszok, amelyek pontos menetrendjéről, az esetleges átszállásokról az indulás helye szerinti buszpályaudvaron érdemes informálódni.
* A kaposvári buszpályaudvarra érkezve gyalogosan ajánlott közlekedni az alábbi útvonalon:

Helyközi buszpályaudvar – Teleki utca – Fő utca – Kossuth Lajos utca

MÁV

* Kaposvárra Budapestről rendszeresen járnak InterCity, néha gyorsvonat járatok. Az esetek többségében Dombóváron át kell szállni, azonban a közvetlen csatlakozás minden esetben biztosított. Pécs irányából szintén Dombóvári átszállással lehet Kaposvárt megközelíteni. A vasútállomásról gyalogosan ajánlott közlekedni az alábbi útvonalon:

Vasútállomás – Dózsa György utca – Fő utca – Kossuth Lajos utca

**Kapcsolattartás**

A fogvatartott jogosult a hozzátartozóival, valamint az általa megjelölt és a bv. intézet által engedélyezett személyekkel, szervezetekkel törvényben meghatározottak szerint kapcsolatot tartani.

A fogvatartott kapcsolattartása törvényben meghatározottak szerint, a bv. intézet rendje és a fogvatartás biztonsága érdekében ellenőrizhető. A bv. intézet rendje és a fogvatartás biztonsága érdekében, vagy egészségügyi okból a kapcsolattartás korlátozásának is helye lehet.

A fogvatartott hozzátartozójával, vagy – a hivatalos minőségben kapcsolattartók kivételével – az általa megjelölt más személlyel kizárólag akkor tarthat kapcsolatot, ha a kapcsolattartóként megjelölt személy hozzájárul ahhoz, hogy személyes adatai a bv. intézet nyilvántartásában szerepeljenek. (Lásd: Kapcsolattartói nyilatkozat c. nyomtatvány)

Fontos, hogy a 18 év alatti személy esetében a törvényes képviselőnek kell aláírni a nyomtatványt.